2005-ben hozott döntésének megfelelően, a 2006-os labdarúgó-világbajnokság után a FIFA megváltoztatta a világranglista-helyezéseinek számítási módját. Így a 2006 júliusában megjelent világranglista jelentős átrendeződést mutatott az azt megelőző listához képest, és a 2008-as labdarúgó-Európa-bajnokság selejtező mérkőzései miatt tovább módosult. Az olaszok, németek és a görögök is jelentősen megváltoztatták helyezéseiket. A világranglista első néhány helyét az olaszok, a franciák, az argentinok és a brazilok váltakozva foglalták el. A 2008-as Eb után azonban Spanyolország került az élre, először a ranglista történetében.